Malatkeşin

Malatkeşin — Azərbaycan Respublikasının Zəngilan rayonunun Zəngilan şəhər inzibati ərazi dairəsində kənd. Kənd Oxçuçayın sahilində, dağətəyində yerləşir. 

 History 
1886-cı il tarixli "Transqafqaz bölgəsinin əhali siyahısı haqqında statistik məlumatlar"-na əsasən, Yelizavetpol quberniyasının Zəngəzur rayonunun Pirçivan kənd qəzasının Malatkeşin kəndində 115 ev və 565 nəfər (mənbədə "Tatarlar" olaraq qeyd olunmuşdur) Azərbaycanlı yaşayırdı ki, bu şəxslər şiə dini məzhəbinə mənsub idilər. Bütün əhali torpaq mülkiyyətçisi kəndlilərdən ibarət idi.

1921-ci il Azərbaycan Kənd Təsərrüfatı Siyahıyaalmasının nəticələrinə görə Azərbaycan SSR Qubadlı rayonunun Zəngilan kənd mahalında yerləşən Malatkeşin kəndində 330 nəfər (85 təsərrüfat) yaşayırdı, əsas əhalisi Azərbaycan türkləri idi. 

1933-cü il yanvarın 1-nə olan məlumata görə, Malatkeşin Azərbaycan SSR Zəngilan rayonunun Pirçivan kənd qəzasının tərkibində olub. Əhalisi 450 nəfər, 113 təsərrüfat (97 ümumi və 16 fərdi, 226 kişi və 224 qadın) olmuşdur. Genlik, Malatkeşin, I Pirçivan, II Pirçivan, Tağılı kəndlərindən ibarət olan kənd sovetinin bütün əhalisini (98,7%) türklər (azərbaycanlılar) təşkil edirdi.

 Qarabağ münaqişəsi 
1993-cü ildə Birinci Qarabağ müharibəsi zamanı kənd Ermənistan silahlı qüvvələri tərəfindən işğal edilmişdir. İşğaldan sonra kənd tamamilə dağıdılmışdır. Mənzil binaları, kənd məktəbi, məscid və qəbiristanlıq məhv edilmişdir.  22 oktyabr 2020-ci ildə, İkinci Qarabağ müharibəsi zamanı Azərbaycan Respublikasının Prezidenti Azərbaycanın Silahlı Qüvvələri tərəfindən Malatkeşin kəndinin azad edildiyini elan etmişdir.

 İstinadlar 

Xarici keçidlər

 Məlatkeşin dağıdılmış kənd qəbiristanlığı.
 Zəngilanın Malatkeşin kəndində dağılmış orta məktəb, 2022.
 Zəngilan rayonunun Malatkeşin kəndindən video görüntülər / Azərbaycan Respublikası Müdafiə Nazirliyi

Kateqoriya:Zəngilan rayonunun kəndləri